钦定古今图书集成/明伦汇编/官常典/第311卷 > 胡富
## 钦定古今图书集成/明伦汇编/官常典/第311卷 > 胡富

按《明外史潘蕃传》：“胡富，字永年，绩溪人。成化十四年
进士。授南京大理评事。弘治初，历福建佥事。福宁系
囚二百馀人，富一讯皆定，囹圄顿空。以忧去，起补山
东，迁广东副使。四会猺乱，剿擒五百馀人。泷水猺出
没无时，富度其所经地，得荒田三千馀顷，招獞户耕
牧其中，猺畏獞不敢出扰，居民得田作。符南蛇围儋”
州，富与参议刘信往觇。贼突至，杀信。富手斩剧贼一
人，贼乃退。还益兵讨平之。历陕西左布政使。正德初，
入为顺天府尹，累迁南京户部右侍郎。刘瑾勒富致
仕。瑾败，起故官。七年拜本部尚书。南都仓储仅支一
年，富在部三载，有六年积。上十馀事，率权贵所不便，
格不行，遂引年归。嘉靖元年赠太子少保，谥《康惠》。